**KLAIPĖDOS MIESTO SAVIVALDYBĖS TARYBOS KOLEGIJA**

**POSĖDŽIO PROTOKOLAS**

2017-02-03 Nr. T1-40

Posėdžio data – 2016-12-14, 10 val.

Posėdžio pirmininkas – V. Grubliauskas.

Tarybos ir mero sekretorius – M. Vitkus.

Dalyvavo Klaipėdos miesto savivaldybės tarybos kolegijos (toliau – Kolegija) nariai (1 priedas).

Savivaldybės administracijos darbuotojai: S. Budinas, E. Mantulova, K. Macijauskas,
N. Laužikienė, A. Daujotienė, R. Zulcas, A. Liesytė, G. Paulikienė, R. Gružienė, J. Ceplienė,
D. Pareigytė, S. Kačerauskaitė, A. Čepienė, R. Mažonienė, E. Jurkevičienė, K. Jakienė, V. Juška,
J. Asadauskienė, M. Mockus, M. Žekonytė, R. Mockus.

Klaipėdos miesto savivaldybės tarybos narys A. Grublys, mero padėjėjas A. Barauskas.

Kolegijos posėdyje dalyvaujančių svečių sąrašas pridedamas (2 priedas).

DARBOTVARKĖ:

1. Dėl senelių globos namų statybos. Pranešėja A. Daujotienė.

2. Dėl pritarimo Klaipėdos miesto kultūros strategijos iki 2030 metų prioritetinėms kryptims. Pranešėja. N. Laužikienė.

3. Dėl pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas. Pranešėja. J. Asadauskienė.

4. Dėl Klaipėdos miesto savivaldybės tarybos kolegijos pritarimo Klaipėdos miesto kultūros paveldo apsaugos strategijai. Pranešėja K. Jakienė.

5. Dėl pripažinimo elektra varomų transporto priemonių prioritetinėmis Klaipėdos miesto viešojo transporto sistemoje. Pranešėjas R. Zulcas.

1. SVARSTYTA. Senelių globos namų statyba.

Pranešėja A. Daujotienė, Socialinio departamento direktorė sako, kad senyvo amžiaus asmenų socialinės globos paslaugų plėtra numatyta Klaipėdos miesto savivaldybės 2013–2020 metų strateginiame plėtros plane. Savivaldybės administracijos direktoriaus sudaryta darbo grupė, išnagrinėjusi galimybes dėl senyvo amžiaus asmenų globos paslaugų plėtros, pasiūlė rekonstruoti patalpas, esančias Vaivos g. 23, Melnragėje, pritaikant jas senelių globos namų veiklai.

M. Mockus, Architektūros poskyrio vedėjas, pristatė išanalizuotą galimybę, pateikiant tekstinį aprašymą bei vaizdinę medžiagą su galimu funkcinių modelių išdėstymu.

NUTARTA. Pritarti senelių globos namų steigimui adresu Vaivos g. 23 (bendru sutarimu).

2. SVARSTYTA. Pritarimas Klaipėdos miesto kultūros strategijos iki 2030 metų prioritetinėms kryptims.

Pranešėja N. Laužikienė, Ugdymo ir kultūros departamento direktorė sako, kad Klaipėdos miesto savivaldybės administracijos Ugdymo ir kultūros departamentas, parengė Klaipėdos miesto kultūros strategijos prioritetines kryptis iki 2030 metų. Šia strategiją ruošė 15 grupių, kuriose dalyvavo per 100 žmonių. Gruodžio pradžioje vykusios tarptautinės praktinės konferencijos „Miesto kultūrinis gyvenimas: raidos galimybės, alternatyvos ir perspektyvos“ buvo iš naujo pervertintos pateiktos kultūros kryptys, kurių liko keturios. Prašo Klaipėdos miesto savivaldybės tarybos Kolegijos pritarti minėtam dokumentui ir jo įtvirtintoms prioritetinėms kryptims.

NUTARTA. Pritarti Klaipėdos miesto kultūros strategijos iki 2030 metų prioritetinėms kryptims (bendru sutarimu).

3. SVARSTYTA. Pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas.

Pranešėja. J. Asadauskienė, Sveikatos skyriaus vedėja sako, kad mažėjant Klaipėdos gyventojų skaičiui ir steigiantis privačioms įstaigoms, viešųjų pirminės sveikatos priežiūros įstaigų teikiamos paslaugų apimtys mažėja, neracionaliai naudojamos savivaldybės patalpos. Ypač ženklus pacientų sumažėjimas stebimas Stomatologijos poliklinikoje. Atsižvelgiant į susidariusią situaciją ir investicijų į pirminės sveikatos priežiūros įstaigų infrastruktūrą poreikį, buvo sudaryta darbo grupė, kuri, išanalizavusi esamą situaciją, rekomendavo parengti studiją, įvertinant galimybę pagerinti pirminės sveikatos priežiūros paslaugų organizavimo kokybę ir darbo sąlygas optimaliai panaudojant esamas patalpas. Studiją atliko Viešųjų pirkimų įstatymo nustatyta tvarka parinktas paslaugos teikėjas VšĮ „Konkurencingumo plėtotės centras“ ir UAB „Kvalitetas“.

Vilniaus universiteto docentas Dalius Serapinas pristato studijos rezultatus.

V. Anužis klausia dėl parkavimo vietų automobiliams.

D. Serapinas sako, kad yra numatytos 25 papildomos parkavimo vietos.

A. Cesiulis klausia ar nebuvo svarstoma galimybė nugriauti, parduoti ir statyti naują pastatą.

D. Serapinas sako, kad preliminari apklausa buvo atlikta, naujo pastato statybos kaštai – labai dideli.

A. Barbšys klausia, kas bus su Jūrininkų klinikomis.

J. Asadauskienė sako, kad galutinio sprendimo dar nėra.

J. Simonavičiūtė siūlo pritarti 4 studijos variantui su papildomais veiksmais: organizuoti administracijų sujungimą, parengti priemonių planą, atlikti kaštų ir naudos analizę.

V. Anužis siūlo neskubėti, detaliai viską išsiaiškinti ir tik tuomet priimti sprendimą.

V. Grubliauskas perskaitė keturis studijos rezultatus:

„1. Atlikti valdymo optimizavimą, sujungiant atskiras viešąsias pirminės sveikatos priežiūros įstaigas: prijungti Stomatologijos polikliniką ir Klaipėdos SPC I ŠM skyrių prie Jūrininkų SPC.

2. Orientuoti į naują darinį – polikliniką, teikiančią ir antrinio lygio paslaugas;

3. Atlikti Stomatologijos poliklinikos (pastato Pievų tako g. 38) renovacijos kaštų ir galimai naujos poliklinikos statybos vertinimą.

4. Parengti reorganizavimo planą ir sprendimų projektus teikti Tarybai.“

A. Barbšys nepritaria studijos 4 variantui, mano, kad 2 variantas – tinkamesnis.

V. Grubliauskas siūlo balsavimu apsispręsti dėl pritarimo ketvirtam studijos variantui su papildomais veiksmais: organizuoti administracijų sujungimą, parengti priemonių planą, atlikti kaštų ir naudos analizę. Balsavimu (už – 8, prieš – 0, susilaikė – 1) pritarta siūlymui.

NUTARTA. Pritarti ketvirtam studijos variantui su papildomais veiksmais: organizuoti administracijų sujungimą, parengti priemonių planą, atlikti kaštų ir naudos analizę

 4. SVARSTYTA. Pritarimas Klaipėdos miesto kultūros paveldo apsaugos strategijai.

Pranešėja K. Jakienė, Paveldosaugos skyriaus vyriausia specialistė pristato parengtą Klaipėdos miesto kultūros paveldo apsaugos strategiją 7 metams. Klaipėdos miesto kultūros paveldo apsaugos strategija bus pagrindas, rengiant miesto kompleksinių teritorijų planavimo dokumentus, planuojant priemones ir jų finansavimą paveldo saugojimui, naudojimui, pažinimui ir atgaivinimui.

UAB „Civita“ atstovas Mindaugas Blakus ir MB „Pupa-strateginė urbanistika“ atstovas Tadas Jonauskis pristatė parengtą Klaipėdos miesto kultūros paveldo apsaugos strategiją.

A. Barbšys pasidomėjo, kokie yra planuojami nauji objektai, įrenginiai, kuriems reikalingas papildomas finansavimas.

T. Jonauskis atsako, jog numatyta kelioms priemonėms tokioms kaip kultūros paveldo objektų ir kompleksų apšvietimas ir kita.

NUTARTA. Pritarti Klaipėdos miesto kultūros paveldo apsaugos strategijai (bendru sutarimu).

5. SVARSTYTA. Pripažinimas elektra varomų transporto priemonių prioritetinėmis Klaipėdos miesto viešojo transporto sistemoje.

Pranešėjas R. Zulcas, Investicijų ir ekonomikos departamento direktorius siūlo apsispręsti dėl prioritetinės transporto priemonių rūšies Klaipėdos mieste ir pritarti paraiškos teikimui programai ELENA. Darnaus judumo metų paminėjimo 2016 metais priemonių plane buvo numatyta priemonių dėl elektra varomų autobusų integracijos į miesto viešąjį transportą. Išanalizavus galimybes Strateginio planavimo grupėje buvo pritarta šią priemonę išplėtoti ir teikti paraišką programai ELENA dėl finansavimo dokumentų paketo parengimo dėl ekologiško transporto diegimo mieste. Įgyvendinus projektą bus pasiekti Europos Sąjungos ir nacionalinių strateginių dokumentų tikslai ir iš esmės bus pagerinta miesto ekologinė situacija bei optimaliai subalansuoti transporto srautai. Prašo pritarti siūlomam dokumentų paketui ir transporto plėtros krypčiai.

J. Simonavičiūtė klausia, dėl ko konkrečiai bus atliekama studija.

R. Zulcas atsakė, jog galimybės bus nagrinėjamos įvairiais pjūviais ir labai plačiai.

J. Simonavičiūtė pritaria siūlomam dokumentui.

V. Grubliauskas pasidomėjo koks planuojamas studijos atlimimo laikas.

R. Zulcas atsakė, kad studiją atlikti planuojama per 1 metus.

A. Šulcas sako, kad 10 metų manėme, kad tramvajus Klaipėdai yra per sudėtinga ir per brangi priemonė, tačiau mūsų kaimynai, už 200 km, įsirengė labai modernų elektrinį tramvajų, kuris pakeitė visą miesto gyvenimą. Ragina Kolegijos narius pritarti siūlomam dokumentų paketui ir transporto plėtros krypčiai.

NUTARTA. Pritarti siūlomam dokumentų paketui ir transporto plėtros krypčiai (bendru sutarimu).

Posėdžio pabaiga 11.50 val.

|  |  |
| --- | --- |
| Posėdžio pirmininkas |  Vytautas Grubliauskas  |
| Tarybos ir mero sekretorius |  Modestas Vitkus  |

D. Butenienė, tel. 39 60 45

2016-12-20